Chengdu-Dujiangyan intercity høyhastighetsjernbane

Chengdu-Dujiangyan intercity høyhastighetsjernbane (kinesisk: 成灌铁路) er en dobbeltsporet elektrifisert høyhastighetsbane i provinsen Sichuan i Folkerepublikken Kina. Den løper fra provinshovedstaden Chengdu med satellittbyen Dujiangyan i fylket Guan. Strekningen er på 65 km og har 15 stasjoner. Togene kommer opp io en hastighet på 220 km/t. Linjen ble bygd på 18 måneder og åpnet 12. mai 2010. Den er bygd til å tåle jordskjelv på en styrke av 8,0.

Broer og tunneler står for 67,8% av strekningens lengde. Den lengste viadukten er på 21 km.

Linjen halverte reisetiden fra Chengdu til Dujiangyan, noe som gagner turisttrafikken til det historiske irrigasjonsanlegget i Dujiangyan og det daoistiske hellige fjell Qingcheng Shan.

Beslutningen om å bygge strekningen ble fattet 28. mai 2008, seksten dager etter Wenchuanjordskjelvet som rammet også dette området.

Kategori:Høyhastighetsbaner i Folkerepublikken Kina
Kategori:Jernbanestrekninger i Folkerepublikken Kina
Kategori:Sichuan
Kategori:Chengdu
Kategori:Jernbanestrekninger åpnet i 2010
Kategori:2010 i Kina